As **células M** ou **células micropregadas** son células que se encontran no epitelio asociado aos folículos linfoides das placas de Peyer das paredes do intestino delgado. Funcionan transportando microorganismos e partículas antixénicas desde a luz intestinal ás células inmunitarias das placas de Peyer a través da barreira epitelial, e deste modo son importantes para estimular a inmunidade nas mucosas.

A diferenza das súas células veciñas do epitelio intestinal, teñen a capacidade de tomar os antíxenos da luz intestinal por endocitose ou fagocitose, e cedelos por medio de transcitose ás células dendríticas das placas de Peyer (que son células presentadoras do antíxeno) e aos linfocitos T, situados nunha estrutura con forma de bolsa situada na súa membrana basolateral.

Estrutura e función
-------------------

As células M distínguense dos enterocitos normais en que carecen de *microvilli* na súa superficie apical, pero no seu lugar presentan unha beira apical con micropregamentos que lle dan a estas células o seu nome. Estas células son moito menos abundantes cós enterocitos. As células M son facilmente accesibles para os antíxenos na luz intestinal para que estes poidan chegar ás placas de Peyer, debido a que non segregan *mucus* nin encimas dixestivos e a que teñen un glicocálix (capa extracelular de polisacáridos situada no bordo apical dos enterocitos) moi fina ou ausente.

Patoloxía
---------

As células M son utilizadas por varios patóxenos, como as bacterias *Shigella flexneri*, *Salmonella typhimurium*, e *Yersinia pseudotuberculosis*, e polos prións infecciosos da encefalite esponxiforme bovina (mal das vacas tolas), como un modo de penetrar a través do epitelio intestinal.

Tamén son utilizadas por virus como o da polio e reovirus para a súa diseminación.

Algunhas estirpes de VIH poden unirse ás células M e ser transportadas a través do epitelio intestinal para infectar aos linfocitos. O transporte require lactosil cerebrósido e o receptor CXCR4, que se expresan na zona apical das células M (e das células Caco-2 de cáncer de colon).

Desenvolvemento
---------------

Os factores que promoven a diferenciación das células M aínda teñen que ser caracterizados, pero pénsase que estas células se desenvolven en resposta a sinais das células inmunitarias que se atopan nas placas de Peyer.

Notas
-----

1. ↑  Laurent Ouzilou1, Elise Caliot2, Isabelle Pelletier1, Marie-Christine Prévost3, Eric Pringault2 and Florence Colbère-Garapin1. Journal of General Virology (2002), 83, 2177-2182.
2. ↑  Grigorios Fotopoulos, Alexandre Hararidagger , Pierre MichettiDagger , Didier Trono, Giuseppe Pantaleodagger , and Jean-Pierre Kraehenbuhl. July 1, 2002, doi 10.1073/pnas.142586899 Transepithelial transport of HIV-1 by M cells is receptor-mediated Arquivado 13 de abril de 2020 en Wayback Machine.
3. ↑  Kraehenbuhl J, Neutra M (2000). "Epithelial M cells: differentiation and function.". *Annu Rev Cell Dev Biol* **16**: 301–32. PMID 11031239. doi:10.1146/annurev.cellbio.16.1.301.  Link Arquivado 13 de abril de 2020 en Wayback Machine.

Véxase tamén
------------

### Ligazóns externas

* Diapositiva en ucsd.edu

| * v
* c
* e
Tipos de células humanas derivadas do endoderma |
| --- |
| Intestino anterior | 

|  |  |
| --- | --- |
| Respiratorio | Pneumocito (tipos I e II) ·  Célula de Clara ·  Célula caliciforme |
| Dixestivo | 

|  |  |
| --- | --- |
| Estómago | *enteroendócrinas:* Célula G ·  Célula D ·  Célula ECL
*exócrino:* Célula principal gástrica ·  Célula parietal
Célula foveolar |
| Intestino | *enteroendócrinas:* Célula K  ·  Célula S ·  Célula D ·  Célula I
Célula caliciforme ·  Célula de Paneth
Enterocito  ·  Célula M |
| Fígado | Hepatocito ·  Célula estrelada hepática ·  (Célula de Kupffer do mesoderma) |
| Vesícula biliar | Colecistocito |
| Páncreas exócrino | Célula centroacinar ·  Célula estrelada pancreática |

 |
| Endócrino | *páncreas endócrino* (célula alfa, célula beta, célula delta, célula F (célula PP), célula épsilon) |

 |
| Bolsa farínxea | 

|  |  |
| --- | --- |
| Endócrino | *tiroide* (Célula folicular)  ·  *paratiroide* (Célula principal paratiroide, Célula oxífila paratiroide) |

 |
| Intestino posterior/cloaca | 

|  |  |
| --- | --- |
| Uroxenital | Célula urotelial |

 |

|  |  |
| --- | --- |
| Control de autoridades | 
* Wd: Q1815955
* MAG: 43667030

 |

|  |  |
| --- | --- |
| Identificadores | 
* FMA: 62929
* MeSH: D000092303
* MeSH: A10.615.550.522
* UMLS: C0599757

 |